เรื่องร้องเรียน (ร้องเรียน,กีดขวาง,จราจร) วันที่ 2023-08-29 08:20:54 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034221

ขอให้พิจารณาขยายระยะเวลาการใช้พื้นที่ในการจำหน่ายสินค้า บริเวณไหล่ทางหน้าตลาด ต.รวมโชค ซอยโชคชัย 54 แขวงลาดพร้าว เขตลาดพร้าว กรุงเทพมหานคร จุดสังเกตอยู่ตรงข้ามกับร้านขายทองรูปพรรณ (ไม่ทราบชื่อร้าน) และอยู่ตรงข้ามกับร้านถ่ายรูป ชื่อร้านสตูไนซัน และอยู่ข้างร้านขายไข่ (ตามผู้ร้องแจ้ง) เนื่องจากผู้ร้องแจ้งว่าวันที่ 29 สิงหาคม 2566 เวลาประมาณ 06.00-09.00 น. ผู้ร้องได้ขายอาหาร และขายขนม บนรถเข็นขายของ ซึ่งจอดรถเข็นฯบนไหล่ทางทั่วไป และมีร้านขายอาหารประมาณ 10-20 ร้านที่ขายอาหารอยู่บริเวณดังกล่าว ต่อมาวันเดียวกัน เวลาประมาณ 07.00 น. มีเจ้าหน้าที่ฝ่ายเทศกิจของสำนักงานเขตลาดพร้าว ประมาณ 4 คน เพศชาย 3 คน และเพศหญิง 1 คน (ไม่ทราบชื่อ-นามสกุล และรูปพรรณสัณฐาน) เจ้าหน้าที่มายืนเฝ้า และแจ้งว่า "ช่วงนี้ต้องมาตรวจสอบ และให้ไปจอดขายอาหารภายในซอย" ซึ่งผู้ร้องแจ้งว่าขายอาหารอยู่บริเวณดังกล่าวมาประมาณ 3 เดือนแล้ว ซึ่งก่อนหน้านี้ (ไม่ระบุรายละเอียด) ไม่เคยมีเจ้าหน้าที่ฝ่ายเทศกิจมาตรวจสอบ ทำให้ผู้ร้องได้รับความเดือดร้อนเพราะขายอาหารไม่ได้ อีกทั้งผู้ร้องแจ้งว่าไม่ได้จอดรถเข็นขายของเป็นเวลานาน และการจราจรก็ไม่ติดขัด ประสบปัญหามา 3 วันแล้ว จึงประสงค์ให้หน่วยงานที่เกี่ยวข้องพิจารณาขยายระยะเวลาการใช้พื้นที่ในการจำหน่ายสินค้าบริเวณดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata